b'\n_START_ARTICLE_\nPeriodizacija zgodovine\n_START_PARAGRAPH_\nPeriodizacija zgodovine pomeni delitev zgodovinskega dogajanja v posamezna zgodovinska obdobja. Zgodovinarji so kot prehode iz enega v drugo obdobje dolo\xc4\x8dili zgodovinske dogodke.\n_START_SECTION_\nDruge delitve\n_START_PARAGRAPH_\nGlede na prostor v katerem se zgodovina preu\xc4\x8duje zgodovinsko dogajanje, lahko zgodovino delimo na ob\xc4\x8do ali svetovno, narodno, pokrajinsko in krajevno. Glede na vsebino pa zgodovino delimo na politi\xc4\x8dno, gospodarsko, dru\xc5\xbebeno,...\n_START_SECTION_\nOpomba\n_START_PARAGRAPH_\nRazdelitve dob se od literature do literature razlikujejo. Razmejitvene letnice se razhajajo predvsem pri najzgodnej\xc5\xa1ih obdobjih \xc4\x8dlove\xc5\xa1ke zgodovine, od kamene do \xc5\xbeelezne dobe. Navedena razdelitev pride v upo\xc5\xa1tev samo v nekaterih geografsko opredeljenih podro\xc4\x8djih, saj se je civilizacijski razvoj \xc5\xa1iril iz podro\xc4\x8dja v podro\xc4\x8dje postopoma: iz Prednje Azije ter Egipta v Zahodno in Srednjo Evropo, zatem pa v Severno Evropo. V Osrednji Aziji, Afriki in Ameriki je razvoj potekal druga\xc4\x8de, zato je tudi razdelitev dob temu prilagojena. Za primer, v Subsaharski Afriki je neolitiku neposredno sledila \xc5\xbeelezna doba. Nadalje nekateri strokovnjaki obdobja dodatno raz\xc4\x8dlenjujejo; tako se ponekod med kameno in bronasto dobo navaja bakrena doba ali eneolitik (tudi halkolitik), medtem ko pri mlaj\xc5\xa1i kameni dobi nekateri razlo\xc4\x8dujejo predkerami\xc4\x8dno in kerami\xc4\x8dno obdobje (obdobje z ali brez lon\xc4\x8darstva)._NEWLINE_Podobno je pri novej\xc5\xa1ih obdobjih od antike naprej. Zgornja razdelitev se je do sedaj \xc5\xa1e najbolj uveljavila, \xc4\x8deprav pa se spet pojavljajo razlike: nekateri na primer za konec srednjega veka navajajo leto 1453 - padec Bizantinskega cesarstva. Tudi za\xc4\x8detek srednjega veka nekateri postavljajo v 6. stoletje. Kljub temu, da so \xc4\x8dasovne opredelitve zgodovinskih obdobij precej ohlapne, pa so nujne, in to zaradi la\xc5\xbejega pregleda nad sicer preobse\xc5\xbenimi zgodovinskimi podatki.'